b"\n_START_ARTICLE_\nPatricia Tallman\n_START_SECTION_\nFamilie og utdannelse\n_START_PARAGRAPH_\nTallman er datteren til Jerry Tallman, en radiounderholder. Hun fikk en Bachelor of Fine Arts-grad fra Carnegie Mellon Universitys h\xc3\xb8yt rangerte Theater Arts Program. _NEWLINE_Tallman har en s\xc3\xb8nn sammen med sin mann Jeffrey Willerth. De ble gift 28. august 1999.\n_START_SECTION_\nSkuespiller- og stuntkvinnekarriere\n_START_PARAGRAPH_\n15 \xc3\xa5r gammel var Pat skuespiller i et stykke ved The Red Barn Theatre i Saugatuck i Michigan, der hun gjorde ti show p\xc3\xa5 11 uker. Hun brukte snart all sin ferie fra high school p\xc3\xa5 \xc3\xa5 opptre i teaterstykker, og valgte til slutt \xc3\xa5 g\xc3\xa5 p\xc3\xa5 Carnegie Mellon University. Mens andre studenter jobbet som servit\xc3\xb8rer, jobbet Pat seg gjennom college i 18 ulike musikaler ved the Pittsburgh Civic Light Opera._NEWLINE_Tallman har hatt en rekke roller i fjernsyn og film, blant annet i tre ulike Star Trek-serier; Star Trek: The Next Generation, Star Trek: Deep Space Nine og Star Trek: Voyager. Hun har ogs\xc3\xa5 hatt roller eller stunts i to Austin Powers-filmer. Hun var stuntkvinne for Geena Davis i filmen The Long Kiss Goodnight, der hun (i filmen) blant annet gjennomf\xc3\xb8rte et legendarisk hopp ut av et vindu og ned i et isvann. Hun var ogs\xc3\xa5 stuntkvinne for Laura Dern i Jurassic Park, og for Gates McFadden i en episode av Star Trek: The Next Generation.\n_START_SECTION_\nBabylon 5\n_START_PARAGRAPH_\nI 1994 startet science fiction-serien Babylon 5. Tallman spilte rollen som \xc2\xabLyta Alexander\xc2\xbb, en kvinnelig telepat som lever p\xc3\xa5 romstasjonen Babylon 5. Serien gikk i fem sesonger, var en kjempesuksess og Tallman var med i flere sesonger, blant annet med et lengre intenst samspill med Robin Atkin Downes som spilte rollen som \xc2\xabByron\xc2\xbb. Hun har ogs\xc3\xa5 spilt i en av spin-off filmene basert p\xc3\xa5 Babylon 5, Babylon 5: Thirdspace' i 1998."